ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
சுதந்திர இந்தியாவின் 75-வது ஆண்டை குறிக்கும் வகையில் புதுதில்லியில் பிரம்மாண்ட கட்டிடம்
சுதந்திர இந்தியாவின் 75-வது ஆண்டை குறிக்கும் வகையில் புதுதில்லியின் நவ் பாராத் உதயானில்  அமையவுள்ள பிரம்மாண்ட கட்டிடத்தின் வடிவமைப்புக்கான யோசனைகளை வரவேற்று மத்திய பொதுப்பணித் துறை, வீட்டுவசதி மற்றும் நகர்ப்புற விவகாரங்கள் அமைச்சகம், போட்டியொன்றை நடத்துகிறது.
இந்திய மக்கள் மற்றும் நிறுவனங்கள் மட்டும் பங்குபெறும் வகையில் நடத்தப்படும் இந்தப் போட்டியில், கட்டிட வல்லுநர்கள், கட்டிட நிறுவனங்கள், மாணவர்கள், மாணவர் குழுக்கள், கட்டிடம் மற்றும் திட்டமிடல் பள்ளிகள் / கல்லூரிகள் மற்றும் நாடு முழுவதும் உள்ள இதர நிறுவனங்கள் தனித்தனியாகவோ அல்லது இணைந்தோ பங்குபெறலாம்.
இதில் வெற்றி பெறுவோருக்கு முதல் பரிசாக ரூ 5 லட்சமும், ஐந்து ஊக்கப் பரிசுகளாக தலா ரூ 1 லட்சமும் வழங்கப்படும். இதன் முக்கிய அம்சங்களை விளக்கும் வகையில் இணையக் கருத்தரங்கம் ஒன்று 2020 நவம்பர் 17 அன்று நடத்தப்படும்.
இந்தப் போட்டியில் கலந்துகொள்ள பதிவு செய்து கொள்ள வேண்டிய கடைசி நாள் 2020 டிசம்பர் 11 ஆகும். வடிவமைப்பை 2020 டிசம்பர் 11 அன்று மாலை 7 மணிக்குள் சமர்ப்பிக்க வேண்டும்.
தேவைப்படின், இப்போட்டியின் நீதிபதிகளின் முன் 2020 டிசம்பரின் இரண்டாம் பாதியில் விளக்கமளிக்க வேண்டியதாக இருக்கும். டிசம்பர் மாத கடைசி வாரத்தில் வெற்றியாளர்கள் அறிவிக்கப்படுவார்கள்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1672329
-----
(Visitor Counter : 179
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
வாழ்க்கை துணையின் ஓய்வூதியத்துக்கு கூட்டு வங்கி கணக்கு கட்டாயமில்லை
வாழ்க்கைத் துணையின் ஓய்வூதியம் பெற கூட்டு வங்கி கணக்கு கட்டாயம் இல்லை என மத்திய பணியாளர் மற்றும் ஒய்வூதியத்துறை இணையமைச்சர் டாக்டர் ஜித்தேந்திர சிங் தெரிவித்துள்ளார்.
மத்திய ஓய்வூதியத்துறையின் மூத்த அதிகாரிகளை சந்தித்தபின், டாக்டர் ஜித்தேந்திர சிங் அளித்த பேட்டியில் கூறியதாவது:
சமூகத்தில் அனைத்து தரப்பினரும், எளிதாக வாழ்வதற்கு தேவையானதை செய்ய, பிரதமர் நரேந்திர மோடி தலைமையிலான அரசு எப்போதும் முயற்சித்து வருகிறது. ஓய்வூதியதாரர்கள் நாட்டின் சொத்துக்கள். அவர்கள் தங்களின் அனுபவம் மூலம் நாட்டுக்கு நீண்ட காலம் சேவையாற்றியுள்ளனர்.
ஓய்வு பெறும் அரசு ஊழியருக்கு, அவரது வாழ்க்கைத் துணையுடன் சேர்த்து கூட்டு வங்கி கணக்கு தொடங்க முடியவில்லை என தலைமையகம் கருதினால், இந்த விதிமுறையை தளர்த்தி கொள்ளலாம். ஒருவேளை குடும்ப ஓய்வூதியம் பெறும் வாழ்க்கைத் துணை ஏற்கனவே உள்ள கூட்டு வங்கி கணக்கில் ஓய்வூதியம் பெற முடிவு செய்தால், புதிய வங்கி கணக்கு தொடங்க வற்புறுத்த வேண்டாம் என அனைத்து வங்கிகளுக்கும் அறிவுறுத்தப்பட்டுள்ளது.
இவ்வாறு அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1773476
----
(Visitor Counter : 149
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு சுமார் 194.60 கோடி கொவிட் தடுப்பூசி டோஸ்கள் விநியோகம்
மாநிலங்களுக்கும், யூனியன் பிரதேசங்களுக்கும் இதுவரை, 194.60 கோடிக்கும் மேற்பட்ட  கொவிட் தடுப்பூசி டோஸ்கள், மத்திய அரசு மூலம் இலவசமாகவும், மாநிலங்களின் நேரடி கொள்முதல் மூலமாகவும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.15 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1845698
சுகாதாரம் மற்றும் குடும்ப நலத்துறை அமைச்சகம்
தீவிர சிகிச்சை மற்றும் அவசரகால மையங்களுக்கான நிதி ஆதரவு பற்றிய அண்மைத் தகவல்
11-வது ஐந்தாண்டுத் திட்டம்  மற்றும்12-வது ஐந்தாண்டுத் திட்டம்  ஆகியவற்றில் "அதிர்ச்சி மற்றும் தீக்காயங்கள் தடுப்பு மற்றும் மேலாண்மைக்கான தேசிய திட்டத்தின்" கீழ் நாடு முழுவதும் உள்ள அரசு மருத்துவமனைகள் மற்றும் மருத்துவக் கல்லூரிகளில் 196 அவசர சிகிச்சை வசதிகள்  அனுமதிக்கப்பட்டன. இவற்றில் பல தேசிய நெடுஞ்சாலைகளுக்கு அருகில் அமைந்துள்ளன. இத்திட்டத்தின் விதிமுறைகளின்படி மாநிலங்களிடமிருந்து பெறப்பட்ட முன்மொழிவுகளின் அடிப்படையில் ஒப்புதல்கள் வழங்கப்பட்டன.
இத்திட்டத்தின் கீழ் மாநில அரசுகளுக்கு இதுவரை ரூ.781.57 கோடி விடுவிக்கப்பட்டுள்ளது. 12வதுஐந்தாண்டுத் திட்டத்திற்குப் பிறகு, இத்திட்டத்தின் கீழ் புதிய அவசர சிகிச்சை வசதிகளை அடையாளம் காண்பதற்கான எந்த ஏற்பாடும் இல்லை, மேலும் 11 மற்றும் 12ஆம் ஐந்தாண்டுகளில் அங்கீகரிக்கப்பட்ட வசதிகள் / அலகுகளின் மொத்த அங்கீகரிக்கப்பட்ட செலவில் மீதமுள்ள மத்திய உதவியின் பங்கை விடுவிப்பதன் அடிப்படையில் நிதி உதவி வழங்கப்படுகிறது.
பிரதமரின் ஸ்வஸ்தியா சுரக்ஷா யோஜனா  திட்டத்தின் கீழ், 22 புதிய அகில இந்திய மருத்துவ அறிவியல் நிறுவனம்  அமைப்பதற்கும், அரசு மருத்துவக் கல்லூரிகள் / நிறுவனங்களை  தரம் உயர்த்துவதற்கான 75 திட்டங்களுக்கும் இதுவரை பல்வேறு கட்டங்களாக ஒப்புதல் அளிக்கப்பட்டுள்ளது. இந்த எய்ம்ஸ் மருத்துவமனைகள் பரந்த அளவில் அவசர வசதிகளை உள்ளடக்கியது.
தேசிய சுகாதார இயக்கத்தின் கீழ், சுகாதாரம் மற்றும் குடும்ப நல அமைச்சகத்தின் கீழ், மாநிலங்கள் / யூனியன் பிரதேசங்கள் தங்கள் திட்ட செயலாக்கத் திட்டங்களில்  சமர்ப்பித்த முன்மொழிவுகளின் அடிப்படையில், மாவட்ட மருத்துவமனைகள் மட்டம் வரை சுகாதார உள்கட்டமைப்பை மேம்படுத்துவதற்கான ஆதரவு உட்பட மாநிலங்கள் / யூனியன் பிரதேசங்களுக்கு நிதி மற்றும் தொழில்நுட்ப ஆதரவை மத்திய அரசு வழங்குகிறது.
ஆயுஷ்மான் பாரத் திட்டத்தின் ஒரு பகுதியாக, நாடு முழுவதும் துணை சுகாதார நிலையங்கள் மற்றும் ஆரம்ப சுகாதார நிலையங்களை சுகாதார மற்றும் நல்வாழ்வு மையங்களாக மாற்றுவதற்கு அரசு மாநிலங்களுக்கு ஆதரவளித்து வருகிறது. ஜூலை 24, 2023 நிலவரப்படி, 1,60,480 சுகாதார மற்றும் நல்வாழ்வு மையங்கள் செயல்பட்டு வருகின்றன. மேலும், ஆயுஷ்மான் பாரத், பிரதமரின் ஜன் ஆரோக்ய யோஜனா  சமூக பொருளாதார சாதி கணக்கெடுப்பின்படி  ஏழை மற்றும் பாதிக்கப்படக்கூடிய குடும்பங்களுக்கு ஆண்டுக்கு ரூ .5 லட்சம் வரை சுகாதார பாதுகாப்பை வழங்குகிறது.
ஆயுஷ்மான் பாரத் ஹெல்த் இன்ஃப்ராஸ்ட்ரக்சர் மிஷன்  திட்டத்தின் சி.எஸ்.எஸ் பிரிவின் கீழ், 5 லட்சத்துக்கும் அதிகமான மக்கள் தொகை கொண்ட அனைத்து மாவட்டங்களிலும் 50 முதல் 100 படுக்கைகள் கொண்ட தீவிர சிகிச்சை மருத்துவமனை தொகுதிகளை நிறுவுவதற்கும், மீதமுள்ள மாவட்டங்களில் பரிந்துரை இணைப்புகளை நிறுவுவதற்கும் அனைத்து மாநிலங்கள் / யூனியன் பிரதேசங்களுக்கு நிதி மற்றும் தொழில்நுட்ப ஆதரவு வழங்கப்படுகிறது.
மக்களவையில் மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் இன்று எழுத்துப்பூர்வமாக அளித்த பதிலில் இதனைத் தெரிவித்துள்ளார்.(ANU/SM/PKV/KRS
(Visitor Counter : 36
பாதுகாப்பு அமைச்சகம்
இந்திய-பசிபிக் பிராந்திய பேச்சுவார்த்தை அக்டோபர் 27 முதல் 29 வரை நடைபெறவுள்ளது
இந்திய கடற்படையின் வருடாந்திர முக்கிய மாநாடான இந்திய-பசிபிக் பிராந்திய பேச்சுவார்த்தை அக்டோபர் 27, 28 மற்றும் 29 ஆகிய தேதிகளில் காணொலி வாயிலாக நடைபெறவுள்ளது.
இந்திய-பசிபிக் பகுதியில் உருவாகும் வாய்ப்புகள் மற்றும் சவால்களை ஆய்வு செய்வதே இந்த வருடாந்திர கூட்டத்தின் நோக்கமாகும். “21-ம் நூற்றாண்டில் மாறிவரும் கடல்சார் யுக்தி: கட்டாயங்கள், சவால்கள் மற்றும் எதிர்வரும் பாதை” என்பது இந்த வருட மாநாட்டின் மையக்கருவாகும்.
பாதுகாப்பு அமைச்சர், வெளியுறவு அமைச்சர் மற்றும் பெட்ரோலியம் & இயற்கை எரிவாயு அமைச்சர் மாநாட்டில் உரையாற்றவுள்ளனர். பல்வேறு அமர்வுகளுக்கும் ஏற்பாட்டு செய்யப்பட்டுள்ளது.
இந்திய-பசிபிக் கடல்சார் பகுதியில் பாதிப்பை ஏற்படுத்தும் அரசியல் மாற்றங்கள் குறித்த விரிவான விவாதத்திற்கான தளத்தை இந்த கூட்டத்தின் மூலம் இந்திய கடற்படை மற்றும் தேசிய கடல்சார் அமைப்பு தொடர்ந்து வழங்குகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1766500
குடியரசுத் தலைவர் செயலகம்
குடியரசுத் தலைவர் மாளிகை அருங்காட்சியகம் மக்கள் பார்வையிடுவதற்காக ஜனவரி 5-முதல் மீண்டும் திறப்பு
2020 மார்ச் 13-இல் இருந்து கோவிட்-19 காரணமாக மூடப்பட்ட குடியரசுத் தலைவர் மாளிகை அருங்காட்சியக வளாகம், மக்கள் பார்வையிடுவதற்காக 2021 ஜனவரி 5-இல் இருந்து மீண்டும் திறக்கப்படுகிறது. திங்கள்கிழமை மற்றும் அரசு விடுமுறை தினங்கள் தவிர அனைத்து நாள்களிலும் இது திறந்திருக்கும்.
https://presidentofindia.nic.in அல்லது https://rashtrapatisachivalaya.gov.in/ அல்லது https://rbmuseum.gov.in/ ஆகிய தளங்களில் பார்வையாளர்கள் தங்களது பார்வை நேரத்தைப் பதிவு செய்து கொள்ளலாம். முன்பிருந்ததைப் போலவே ஒருவருக்கு ரூ.50/- பதிவுக் கட்டணமாக வசூலிக்கப்படும். அருங்காட்சியக வளாகத்திலேயே பதிவு செய்து கொள்ளும், முன்பிருந்த வசதி தற்காலிகமாக ரத்து செய்யப்பட்டுள்ளது.
காலை 9.30 மணியில் இருந்து 11.30 மணி வரை, காலை 11.30 மணியில் இருந்து பிற்பகல் 1 மணி வரை, பிற்பகல் 1.30 மணியில் இருந்து 3 மணி வரை மற்றும் பிற்பகல் 3.30 மணியில் இருந்து மாலை 5 மணி வரை என்னும் நான்கு பார்வை நேரங்களில், அதிகபட்சம் தலா 25 நபர்கள் அனுமதிக்கப்படுவர். தனி நபர் இடைவெளியைக் கடைபிடிப்பதோடு, பார்வையாளர்கள் முகக்கவசம் அணிந்து வருவதுடன், ஆரோக்கிய சேது செயலியைப் பதிவிறக்கம் செய்திருக்கவும் வேண்டும்.
கோவிட்-19 பாதிக்கப்படக்கூடிய சாத்தியம் இருக்கக்கூடிய நபர்கள் பார்வையிட வர வேண்டாம் என்று கேட்டுக்கொள்ளப்படுகிறார்கள். கலை, கலாச்சாரம், பாரம்பரியம், வரலாறு ஆகியவற்றுடன் தொடர்புடைய மிகவும் அழகான, விலைமதிப்பில்லாத கலைப் பொருள்களைக் கொண்டு கதை சொல்லும் வகையில் குடியரசுத் தலைவர் மாளிகை அருங்காட்சியகம் அமைந்துள்ளது.
மேலும் விவரங்களை https://rbmuseum.gov.in/ என்னும் இணையதளத்தில் காணலாம்.
பெண்கள் மற்றும் குழந்தை நலன் அமைச்சகம்
நாரி சக்தி விருது 2022-க்கு விண்ணப்பங்கள் / பரிந்துரைகளை மகளிர் மற்றும் குழந்தைகள் மேம்பாட்டு அமைச்சகம் வரவேற்கிறது
நாரி சக்தி விருது 2022-க்கு விண்ணப்பங்கள் / பரிந்துரைகளை மகளிர் மற்றும் குழந்தைகள் மேம்பாட்டு அமைச்சகம் வரவேற்கிறது. இந்த விண்ணப்பங்கள் / பரிந்துரைகள் இதற்கென உருவாக்கப்பட்டுள்ள இணையதளமான www.awards.gov.in என்பதன் மூலமாக மட்டுமே ஏற்கப்படும்.
2022 அக்டோபர் 31 வரை பெறப்படும் அனைத்து விண்ணப்பங்கள் / பரிந்துரைகள் 2022 ஆம் ஆண்டுக்கான நாரி சக்தி விருதுக்கு பரிசீலிக்கப்படும்.
பெண்களுக்கு அதிகாரமளித்தல், குறிப்பாக நலிந்த பிரிவு மற்றும் விளிம்பு நிலை பெண்கள் நலனுக்காக சேவை செய்தவர்களை அங்கீகரிக்கும் விதமாக தனிநபர்களுக்கு சர்வதேச மகளிர் தின நிகழ்ச்சியில் அதாவது, 2023, மார்ச் 8 அன்று மகளிர் மற்றும் குழந்தைகள் மேம்பாட்டு அமைச்சகத்தால் நாரி சக்தி விருது 2022 வழங்கப்படும்.
தகுதிக்கான வகைமை மற்றும் இதர விவரங்கள், நாரி சக்தி விருதுக்கான வழிகாட்டு நெறிமுறைகளை மகளிர் மற்றும் குழந்தைகள் மேம்பாட்டு அமைச்சகத்தின் https://wcd.nic.in/acts/guidelines-nari-shakti-puraskar-2022-onwards என்ற இணையதளத்தில் காணலாம்
ஆயுஷ்
பாரம்பரிய மருத்துவத்துக்கு முக்கியத்துவம் அளித்தால் உலகெங்கிலும் உள்ள கோடிக்கணக்கான மக்களுக்கு சுகாதார இடைவெளி குறைக்கப்படும்: மத்திய ஆயுஷ் அமைச்சர் திரு சர்பானந்தா சோனோவால்
இந்தியாவின் தலைமைத்துவத்தின் கீழ் ஜி 20 கூட்டமைப்பில் இணைந்துள்ள நிலையில், ஆப்பிரிக்க நாடுகள், இந்திய பாரம்பரிய மருத்துவ முறைகள் மீது அதிக கவனம் செலுத்தத் தொடங்கியுள்ளன. இன்று  கிழக்கு மற்றும் தெற்கு ஆப்பிரிக்க நாடுகளின் தூதர்கள் மற்றும் உயர் அதிகாரிகள் அடங்கிய 15 பேர் கொண்ட குழுவினர் புதுதில்லியில் உள்ள அகில இந்திய ஆயுர்வேத நிறுவனத்திற்குச் சென்று ஆயுர்வேதம் மற்றும் ஒருங்கிணைந்த சுகாதாரப் பராமரிப்புக் குறித்து அறிந்து கொண்டனர். இந்த நிகழ்ச்சியின் போது, காணொலிப் பதிவின் மூலம் உரையாற்றிய மத்திய ஆயுஷ் துறை அமைச்சர் திரு சர்பானந்தா சோனோவால் ஆப்பிரிக்கத் தூதுக்குழுவை வரவேற்றார். இந்தியாவின் பாரம்பரிய மருத்துவ முறைகளின் திறன், ஆப்பிரிக்க நாடுகளில் உலகளாவிய சுகாதார பாதுகாப்பின் நோக்கத்தை அடைய உதவும் என்று அவர் கூறினார்.
ஆயுர்வேதம் மற்றும் இந்தியாவின் பிற பாரம்பரிய மருத்துவ முறைகளின் சிறப்புகளை அவர் எடுத்துரைத்தார். உலகளாவிய சுகாதாரப் பராமரிப்புத் தேவைகளைப் பூர்த்தி செய்வதில் பாரம்பரிய மருத்துவம் எப்போதும் முக்கியப் பங்கு வகிக்கிறது என்று அவர் கூறினார். உலக சுகாதார நிறுவனமும் அதன் திறனை அங்கீகரித்துள்ளது என்று அவர் தெரிவித்தார். பாரம்பரிய மருத்துவத்தை முக்கிய சுகாதார சேவையாக கொண்டு வரும்போது, உலகெங்கிலும் உள்ள கோடிக்கணக்கான மக்களுக்கு சுகாதார சேவைகள் தொடர்பான இடைவெளிகள் குறைக்கப்படும் என்று அவர் தெரிவித்தார்.
இம்மாதம் 9 மற்றும் 10 ஆம் தேதிகளில் புதுதில்லியில் நடைபெற்ற ஜி 20 தலைவர்கள் உச்சிமாநாட்டிற்குப் பிறகு, ஆப்பிரிக்க நாடுகளின் உயர்மட்டக் குழு இந்தியாவுக்கு வருகை தந்தது இதுவே முதல் முறையாகும் என்பது குறிப்பிடத்தக்கது. ஜி 20 தலைவர்களின் பிரகடனம் இந்திய பாரம்பரிய மருத்துவ முறைகளின் முக்கியத்துவத்தை அங்கீகரித்தது மட்டுமல்லாமல், சுகாதாரத்தில் ஆதார அடிப்படையிலான பாரம்பரிய மருத்துவத்தின் பங்கையும் வலியுறுத்தியுள்ளது. முன்னதாக, 2023 ஆகஸ்ட் 17-18 தேதிகளில் குஜராத்தின் காந்திநகரில் நடைபெற்ற பாரம்பரிய மருத்துவம் குறித்த உலக சுகாதார அமைப்பின் முதல் உலகளாவிய உச்சிமாநாட்டில், பாரம்பரிய மருத்துவத்திற்கு அதிக வரவேற்பு காணப்பட்டது. ஆபிரிக்க தூதுக்குழுவின் இந்தப் பயணம் அவற்றின் தொடர்ச்சியாக அமைந்துள்ளது.
மத்திய அமைச்சரவை
புற்றுநோய் ஆராய்ச்சி திட்டத்திற்கு இந்தியா-பிரிட்டன் இடையே கையெழுத்தான புரிந்துணர்வு ஒப்பந்தத்திற்கு அமைச்சரவை ஒப்புதல் அளித்துள்ளது
புற்றுநோய் ஆராய்ச்சி திட்டத்திற்கு இந்தியா-பிரிட்டன் இடையே கையெழுத்தான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்தப் புரிந்துணர்வு ஒப்பந்தம் 2018 நவம்பர் 14 அன்று கையெழுத்தானது.
விவரங்கள்:
இந்தியாவிலும், பிரிட்டனிலும் உள்ள மருத்துவ சோதனைக்கூட ஆராய்ச்சி, மக்கள் நிலை ஆராய்ச்சி, புதிய தொழில்நுட்பங்கள் மற்றும் இயற்பியல் நிபுணர்களை ஒருங்கிணைத்து குறைந்த செலவில் சிகிச்சை, நோய்த் தடுப்பு, புற்றுநோய்க்கான கவனிப்பு ஆகிய ஆராய்ச்சி சவால்களை அடையாளம் காண இந்த ஒப்பந்தம் வகை செய்கிறது. கூட்டாக புதிய ஆராய்ச்சியை மேற்கொள்ள நிதியுதவியும் கிடைக்கும். புற்றுநோய்க்கு எதிராக குறிப்பிடத்தக்க முன்னேற்றத்தை ஏற்படுத்த ஆராய்ச்சி மேற்கொள்ளப்படும்.
தொலைதொடர்பு மற்றும் தகவல் தொழில்நுட்ப அமைச்சகம்
தொடர்பியல் துறையில் இந்தியா மற்றும் வியட்நாம் இடையே ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை தொடர்பியல் துறையில் இந்தியா மற்றும் வியட்நாம் இடையே ஒத்துழைப்புக்கான புரிந்துணர்வு ஒப்பந்தத்திற்கு பின்னேற்பு ஒப்புதல் வழங்கியுள்ளது
பலன்கள்
இந்தப் புரிந்துணர்வு ஒப்பந்தம் இரு நாட்டின் உறவை வலுப்படுத்துவதுடன் தொடர்பியல் துறையையும் வலுப்படுத்தும்.
பிரதமர் அலுவலகம்
புட்டபர்த்தியில் ஜூலை 4-ஆம் தேதி சாய் ஹீரா சர்வதேச மாநாட்டு மையத்தை பிரதமர் திறந்து வைக்கிறார்
ஆந்திர பிரதேச மாநிலத்தின் புட்டபர்த்தியில் ஜூலை 4-ஆம் தேதி சாய் ஹீரா சர்வதேச மாநாட்டு மையத்தை காலை 10.30 மணி அளவில் பிரதமர் திரு நரேந்திர மோடி காணொலிக் காட்சி வாயிலாகத் திறந்து வைக்கவுள்ளார். உலகம் முழுவதும் உள்ள முக்கிய பிரமுகர் மற்றும் பக்தர்கள் திறப்பு விழாவில் கலந்து கொள்வார்கள்.
ஸ்ரீ சத்ய சாய் மத்திய அறக்கட்டளை, புட்டபர்த்தி பிரசாந்தி நிலையத்தில் சாய் ஹீரா சர்வதேச மாநாட்டு மையத்தை நிறுவியுள்ளது. பிரசாந்தி நிலையம் என்பது ஸ்ரீ சத்ய சாய் பாபாவின் பிரதான ஆசிரமம் ஆகும். கொடையாளர் திரு ரியூகோ ஹீராவின் நன்கொடையில் அமைக்கப்பட்டுள்ள மாநாட்டு மையம், கலாச்சார பரிமாற்றம், ஆன்மீக மற்றும் உலகளாவிய இணக்கத்தை ஊக்குவிக்கும் தொலைநோக்குப் பார்வைக்கு ஒரு சிறந்த எடுத்துக்காட்டாகும். பலதரப்பட்ட மக்கள் ஒன்று சேர்ந்து, இணைந்து, ஸ்ரீ சத்ய சாய் பாபாவின் போதனைகளை ஆராய்வதற்கு சிறந்த சூழலை இந்த மையம் வழங்கும். இதன் உலகத்தரம் வாய்ந்த வசதிகளும், உள்கட்டமைப்பும் கருத்தரங்கங்கள், மாநாடுகள், கலாச்சார நிகழ்ச்சிகள், கூட்டங்கள் போன்றவற்றிற்கு ஏதுவாக இருக்கும். பிரம்மாண்டமான வளாகத்தில் தியான அரங்கங்கள், கண்களுக்கு குளிர்ச்சியான தோட்டங்கள் மற்றும் தங்குவதற்கு ஏற்ற வசதிகளும் இடம்பெற்றிருக்கும்.
------
PS/BR/KPG
(
நிதி அமைச்சகம்
நடப்பு நிதியாண்டான 2018-19-ன் 3-வது காலிறுதி ஆண்டுக்கான சிறு சேமிப்புத் திட்ட மாற்றியமைக்கப்பட்ட வட்டி வீதங்களை மத்திய அரசு அறிவித்தது.
மத்திய அரசின் முடிவின் அடிப்படையில் சிறு சேமிப்புத் திட்டங்களுக்கான வட்டி வீதங்கள் காலாண்டுக்கு ஒரு முறை என்ற அடிப்படையில் மத்திய நிதி அமைச்சகத்தின் ஒப்புதலுடன் அறிவிக்கப்பட வேண்டும். இதன்படி நடப்பு நிதியாண்டான 2018-19-ன் 2018 அக்டோபர் முதல் தேதி தொடங்கி 2018 டிசம்பர் 31-ம் தேதி முடிவடையும் 3-வது காலிறுதி ஆண்டுக்கான சிறு சேமிப்புத் திட்ட மாற்றியமைக்கப்பட்ட வட்டி வீதங்களை மத்திய அரசு அறிவித்துள்ளது. சிறு சேமிப்புத் திட்டங்களின் உள் இணைந்த வட்டி கூட்டு முறையில் உயர்த்துதல் அடிப்படையில் அறிவிக்கப்பட்ட புதிய வட்டி வீதங்கள் வருமாறு:
|
|
சேமிப்புத்திட்டத்தின் பெயர்
|
|
வட்டி வீதம் 01.07.2018 முதல் 30.09.2018
வரை
|
|
வட்டி வீதம் 01.10.2018 முதல்
31.12.2018
வரை
|
|
வட்டிக் கூட்டு நடைபெறும் காலக்கெடு|
|
சேமிப்பு வைப்பு
|
|
4.0
|
|
4.0
|
|
ஆண்டுக்கு ஒரு முறை
|
|
1 ஆண்டுகால வைப்பு
|
|
6.6
|
|
6.9
|
|
காலாண்டுக்கு ஒரு முறை
|
|
2ஆண்டுகால வைப்பு
|
|
6.7
|
|
7.0
|
|
காலாண்டுக்கு ஒரு முறை
|
|
3ஆண்டுகால வைப்பு
|
|
6.9
|
|
7.2
|
|
காலாண்டுக்கு ஒரு முறை
|
|
5ஆண்டுகால வைப்பு
|
|
7.4
|
|
7.8
|
|
காலாண்டுக்கு ஒரு முறை
|
|
5 ஆண்டு மாதாந்திர வைப்பு
|
|
6.9
|
|
7.3
|
|
காலாண்டுக்கு ஒரு முறை
|
|
5 ஆண்டு மூத்த குடிமக்கள் சேமிப்புத்திட்டம்
|
|
8.3
|
|
8.7
|
|
காலாண்டுக்கு ஒரு முறை வழங்கப்படும்.
|
|
5 ஆண்டு மாதாந்திர வருமானக் கணக்கு
|
|
7.3
|
|
7.7
|
|
மாதம் ஒரு முறை வழங்கப்படும்.
|
|
5 ஆண்டு தேசிய சேமிப்புச் சான்றிதழ்
|
|
7.6
|
|
8.0
|
|
ஆண்டுக்கு ஒரு முறை
|
|
பொது வருங்கால வைப்பு நிதித் திட்டம்
|
|
7.6
|
|
8.0
|
|
ஆண்டுக்கு ஒரு முறை
|
|
கிசான் விகாஸ் பத்திரம்
|
|
7.3 
|
|
7.7 
|
|
ஆண்டுக்கு ஒரு முறை
|
|
செல்வமகள் சேமிப்புக் கணக்கு
|
|
8.1
|
|
8.5
|
|
ஆண்டுக்கு ஒரு முறைமாற்றம் ஏதுமில்லை
(Visitor Counter : 107
வணிகம் மற்றும் தொழில்துறை அமைச்சகம்
ஒரு மாவட்டம் ஒரு தயாரிப்பு திட்டத்தின் கீழ் உள்ள தயாரிப்புகள் குரோய்யோவின் இ-காமர்ஸ் தளத்தில் இணைப்பு
மத்திய வர்த்தகம் மற்றும் தொழில்துறை அமைச்சகத்தின், தொழில் மற்றும் உள்நாட்டு வர்த்தக மேம்பாட்டு துறையின் கீழ் ஒரு மாவட்டம் ஒரு தயாரிப்பு  திட்டம், குரோய்யோ தளத்துடன் இணைக்கப்பட்டுள்ளது. வர்த்தகம் மற்றும் தொழில்துறை அமைச்சகத்தின் மின்னணு வர்த்தக தளமான இதனுடன், ஓடிஓபி தயாரிப்புகள் இணைக்கப்பட்டு குறியிடப்பட்டுள்ளன. இதற்கான நிகழ்ச்சி கடந்த மூன்றாம் தேதியன்று நடைபெற்றது.
இது விற்பனையாளர்கள் வாங்குபவர்களிடமிருந்து தயாரிப்புத் தேவைகளைப் பற்றி மேலும் அறிந்துகொள்வதற்கும், தங்கள் தயாரிப்புகளை உலக அளவில் சந்தைப்படுத்துவதற்கும் ஒரு வாய்ப்பைக் கொண்டுவருகிறது.
நிகழ்ச்சியில், டிபிஐஐடியின் இயக்குநர் திருமதி சுப்ரியா தேவஸ்தாலி, கைவினைஞர்கள் அதிக வாடிக்கையாளர் தளத்தைத் தட்டிச் செல்வதற்கு இத்தகைய ஈடுபாடுகளின் முக்கியத்துவத்தை எடுத்துரைத்தார். தொழில் முனைவோரின் படைப்பாற்றலை அரசு ஊக்குவிப்பதாகவும், இத்தகைய ஒத்துழைப்புகள் மூலம் கைவினைஞர்கள் செழிக்க ஒரு சாதகமான சூழலை வளர்ப்பதாகவும் அவர் தெரிவித்தார்.
தற்சார்பு இந்தியா மற்றும் இந்தியாவின் தற்போதைய ஜி20 தலைமைத்துவத்துக்கு ஏற்ப, அரசால் பல முயற்சிகள் மேற்கொள்ளப்பட்டு வருகின்றன. மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோகம் மற்றும் ஜவுளித் துறை அமைச்சர் திரு பியூஷ் கோயல், ஓடிஓபி பட்டியல் வெளியீட்டு விழாவில், ஒவ்வொரு நிறுவனமும் திட்டத்துடன் ஒத்துழைக்குமாறு கேட்டுக் கொண்டார். இது நாட்டின் ஒவ்வொரு மாவட்டத்திலிருந்தும் உள்நாட்டு தயாரிப்புகளை ஊக்குவிக்க உதவும்.
ஓடிஓபி அடையாளம் காணப்பட்ட தயாரிப்புகளை இங்கே அணுகலாம்:
https://www.stylomania.in/pages/odop.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்றை குணப்படுத்துவதில் பிராணவாயு சிகிச்சையின் முக்கியத்துவம்
கொவிட்-19 தொற்றின் இரண்டாவது அலையின் போது நோயாளிகளிடையே பிராணவாயுவின் தேவை வெகுவாக அதிகரித்துள்ளது. இது பற்றி விளக்கம் அளித்த பெங்களூரு தேசிய காசநோய் நிறுவனத்தின் தலைமை மருத்துவ அதிகாரி டாக்டர் ரவிச்சந்திரா, “80% பேருக்கு கொவிட் பாதிப்பு லேசாகவே உள்ளது. மிதமான பாதிப்பு ஏற்படும் 15% பேருக்கு பிராணவாயுவின் அளவு 94%க்கும் குறைவாக இருக்கக்கூடும். தீவிர பாதிப்பு ஏற்படும் மீதமுள்ள 5% பேர், நொடிக்கு 30க்கும் அதிகமான சுவாச வீதம் மற்றும் 90%க்கும் குறைவான பிராணவாயு அளவுகளோடு பாதிக்கப்படக்கூடும்”, என்று கூறுகிறார்.
சுவாசிப்பதில் சிரமம், குழப்பம், எழுந்திருப்பதில் பிரச்சினை, முகம் அல்லது உதடுகள் நீலமடைவது போன்றவை பிராணவாயுவின் அளவு குறைந்திருப்பதற்கான அறிகுறிகள் ஆகும். வயதானவர்களுக்கு நீங்காத நெஞ்சு வலியும், குழந்தைகளுக்கு நாசித்துவாரம் விரிவடைதல், சுவாசிக்கும்போது ஒலி ஏற்படுவது, பருகவோ, உண்ணவோ இயலாத நிலை போன்றவை ஏற்படும்.
கொவிட்-19 போன்ற நோயினால் பிராணவாயுவின் அளவு குறையும் போது, இயல்பான நடவடிக்கைகளை மேற்கொள்வதற்கான ஆற்றலை உடலில் உள்ள உயிரணுக்கள் இழக்கின்றன. அளவு தொடர்ந்து குறைவாகவே இருந்தால் தீவிர பாதிப்பு ஏற்படுபவர்களுக்கு மரணமும் நிகழக்கூடும்.
பிராணவாயுவின் அளவை இரண்டு வழிகளில் அறிந்து கொள்ளலாம். பல்ஸ் ஆக்சி மீட்டர் கருவியின் உதவியுடன் மிக விரைவாகவும், எளிதாகவும் அளவைத் தெரிந்துக் கொள்ளலாம். 93%க்குக் குறைவாக இருந்தால், நோயாளிக்கு உடனடியாக சிகிச்சை வழங்கப்பட வேண்டும். 90%க்குக் கீழ் குறைந்தால், மருத்துவ அவசர நிலையாகக் கருதப்படும்.
பிராணவாயுவின் அளவை அறிந்து கொள்ளும் மற்றொரு முறை, சுவாச வீதத்தை கணக்கிடுவதாகும். பெங்களூரு தேசிய காசநோய் நிறுவனத்தின் இயக்குநர் டாக்டர் சோமசேகரா, இந்த எளிய முறை பற்றி விளக்குகையில், எந்த ஒரு கருவியும் இல்லாமல் வீட்டிலேயே சுலபமாக இதனை மேற்கொள்ளலாம் என்று கூறுகிறார். இதன்படி நமது கையை நெஞ்சின்மீது ஒரு நிமிடம் வைத்து சுவாச வீதத்தைக் கவனிக்க வேண்டும். ஒரு நிமிடத்திற்கு 24 க்கும் குறைவான சுவாச வீதம் இருந்தால் பிராணவாயுவின் அளவு சரியாக இருக்கிறது என்பது பொருள். பிராணவாயுவின் அளவு குறைந்திருந்தால், சுவாச வீதம் 30 அல்லது அதற்கும் மேல் இருக்கும்.
பிராணவாயுவின் அளவு குறைந்தால், வீட்டு தனிமையில் உள்ள நோயாளிகள் ப்ரோனிங் முறையைக் கடைப்பிடிப்பதன் மூலம் சுவாசம் சீரடைவதுடன், பிராணவாயுவின் அளவு அதிகரிக்கப்படும். இந்த செயல்முறை குறித்து மத்திய சுகாதாரம் மற்றும் குடும்ப நல அமைச்சகம் வெளியிட்டுள்ள கூடுதல் தகவல்களை இங்கே காணலாம்:https://www.mohfw.gov.in/pdf/COVID19ProningforSelfcare3.pdf பிராணவாயு சிகிச்சை, மருத்துவ ஆலோசனையின் பேரிலேயே வழங்கப்பட வேண்டும் என்று நிபுணர்கள் அறிவுறுத்துகின்றனர். எனினும் அவசர நிலையில் இதனைப் பயன்படுத்தலாம். கொவிட்-19 தொற்றினால் பிராணவாயுவின் அளவு குறையும்போது, நிமிடத்திற்கு அதிகபட்சமாக 5 லிட்டர் பிராணவாயு தேவைப்பட்டால், பிராணவாயு செறிவூட்டிகளைப் பயன்படுத்தலாம் என்று புனேவில் உள்ள பி ஜே மருத்துவக் கல்லூரியின் மயக்கவியல் துறை தலைவர் பேராசிரியர் சன்யோகிதா நாயக் தெரிவிக்கிறார். தொற்றுக்குப் பிறகு ஏற்படும் பிரச்சினைகளை சரி செய்யவும் பிராணவாயு செறிவூட்டிகள் பயன்படும் என்றும், எனினும் 2 நிலைகளிலும், பிராணவாயுவின் அளவை 93 முதல் 94% வரை அதிகரிக்க மட்டுமே பிராணவாயு சிகிச்சை அளிக்கப்படும் என்றும் அவர் கூறுகிறார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1722619
------
(Visitor Counter : 239
பாதுகாப்பு அமைச்சகம்
துரிதமாக செயலாற்றும் தரையிலிருந்து வானுக்கு ஏவப்படும் ஏவுகணையின் இரண்டாவது சோதனை வெற்றி
இந்தியாவின் துரிதமாக செயலாற்றும் தரையிலிருந்து வானுக்கு ஏவப்படும் ஏவுகணை , சரியாக இலக்கை மீண்டுமொருமுறை தாக்கி வெற்றி அடைந்துள்ளது. ஏவுகணை சோதனைத் தொடரில் இது இரண்டாவது ஆகும்.
ஒடிசா கடற்கரைக்கு அருகே சந்திப்பூரில் உள்ள ஒருங்கிணைந்த சோதனை மையத்திலிருந்து இன்று பிற்பகல் 3.42 மணியளவில் இந்த ஏவுகணை ஏவப்பட்டது. பன்ஷீ என்று அழைக்கப்படும் விமானி இல்லாத இலக்கு விமானத்தை மீண்டும் இந்த ஏவுகணை சரியாக தாக்கியது.
ஏவுகணை சோதனையின் வெற்றியை அடுத்து, மத்திய பாதுகாப்பு அமைச்சர் திரு ராஜ்நாத் சிங், பாதுகாப்பு ஆராய்ச்சி மற்றும் மேம்பாட்டு நிறுவனமான டிஆர்டிஓ- வின் விஞ்ஞானிகளைப் பாராட்டினார்.
கடந்த 13-ஆம் தேதி நடைபெற்ற முதல் சோதனையிலும் இந்த ஏவுகணை சரியாக இலக்கைத் தாக்கி ஒரு புதிய மைல்கல்லை எட்டியது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1673489
-----
(Visitor Counter : 204
நிதி அமைச்சகம்
மத்திய நேரடி வரிகள் வாரியத்திற்கும், இந்திய பங்குகள் பரிவர்த்தனை வாரியத்திற்கும் இடையே புரிந்துணர்வு ஒப்பந்தம்
மத்திய நேரடி வரிகள் வாரியத்திற்கும், இந்திய பங்குகள் பரிவர்த்தனை வாரியத்திற்கும்  இடையே, தரவுகளை பரிமாறிக் கொள்வதற்கான முறையான புரிந்துணர்வு ஒப்பந்தம் கையெழுத்திடப்பட்டுள்ளது. மத்திய நேரடி வரிகள் வாரியத்தின் முதன்மை தலைமை இயக்குனர்  திருமதி.அனு ஜே.சிங், செபியின் முழுநேர உறுப்பினர் திருமதி. மாதபி பூரி புச் ஆகியோர் இந்த ஒப்பந்தத்தில் கையெழுத்திட்டனர். இரண்டு நிறுவனங்களுக்கும் இடையே தரவுகளையும், தகவல்களையும் பரிமாறிக் கொள்வதற்கு இந்த ஒப்பந்தம் வழிவகுக்கும்.
நுகர்வோர் நலன், உணவு மற்றும் பொது விநியோகம் அமைச்சகம்
வெங்காயம், தக்காளி மற்றும் உருளைக்கிழங்கு விலை கடந்தாண்டை விட குறைவு
வெங்காயம், தக்காளி, மற்றும் உருளைக்கிழங்கு விலைகள் கடந்தாண்டுடன் ஒப்பிடுகையில், இந்தாண்டு குறைவு என நுகர்வோர் விவகாரத்துறை தெரிவித்துள்ளது.
தில்லியில் வெங்காயம் விலை கடந்த 14ம் தேதி அன்று கிலோ ரூ.44 ஆக இருந்தது. மும்பை, கொல்கத்தா மற்றும் சென்னையில் முறையே ரூ.45, 57, 41 என இருந்தது. அகில இந்திய அளவில் வெங்காயத்தின் சில்லரை விற்பனை விலை ரூ.37.06. அகில இந்திய அளவில் அதன் மொத்த விலை குவிண்டால் ரூ.3002.25.
கடந்த அக்டோபர் 12ம் தேதி வரை, நாட்டின் முக்கிய சந்தைகளில் 67,357 மெட்ரிக் டன் வெங்காயங்கள் வழங்கப்பட்டன. இது தவிர நுகர்வோர் விவகாரத்துறை, மாநிலங்கள் மற்றும் யூனியன் பிரதேசங்கள் எடுத்துச் செல்ல கிலோ ரூ.21க்கு வெங்காயங்களை வழங்கியது. விலை நிலைப்படுத்துதல் நிதியின் கீழ், வெங்காய கிடங்கை நுகர்வோர் விவகாரத்துறை பராமரிக்கிறது. 2021-22ம் ஆண்டில் 2 லட்சம் மெட்ரிக் டன் வெங்காயம் கொள்முதல் செய்ய இலக்கு நிர்ணயிக்கப்பட்டது. ஆனால் இந்தாண்டு ஏப்ரல் முதல் ஜூலை வரை 2.08 லட்சம் மெட்ரிக் டன் வெங்காயம் கொள்முதல் செய்யப்பட்டது.
இதேபோல் உருளைக்கிழங்கின் விலையை குறைக்கவும் நடவடிக்கை எடுக்கப்பட்டு வருகிறது.
சென்னையில் தற்போது உருளைக்கிழங்கு விலை க கடந்த 14ம் தேதி கிலோ ரூ.27 ஆக இருந்தது. கடந்தாண்டு இதே தேதியில் இது கிலோ ரூ.40 ஆக இருந்தது. வெங்காயம் விலை தற்போது ரூ.42 ஆக உள்ளது. கடந்தாண்டில் இது ரூ.50 ஆக இருந்தது.
வெங்காயம், தக்காளி மற்றும் உருளைக்கிழங்கு விலை ஒப்பீடுகளை இணைப்பில் உள்ள பட்டியல் மூலம் அறிந்து கொள்ளலாம்.
https://pib.gov.in/PressReleasePage.aspx?PRID=1764528